Medlemsnyt+8.+februar+2010

Type in the content of your page here.

Årets anden måned er godt i gang, og i dit fødevarefælleskab sker der en masse. Vi har de to sidste uger været oppe på over 100 bestilte poser og næsten 300 glade grøntsagselskende medlemmer - det er dejligt!
 * Kære medlemmer i Københavns Fødevarefællesskab**

Her følger vores nyhedsbrev, som vi håber, du vil kigge igennem, så du ved hvad der sker i dit fødevarefællesskab.

Nyt: Vi har besluttet at lukkevagten nu går fra kl. 17.30 - 20. Dette skyldes at det er omkring og efter lukketid kl. 19 at der er særlig meget at lave.
 * Vagter**

Det går bedre med at få besat vagter inde på vagtplanen, og det er hyggeligt at se flere og flere medlemmer i butikken. Du kan skrive dig på vagter her: vagtplan. For at skrive sig på skal man lige huske at trykke på //edit// i højre hjørne, og //save// igen når man er færdig. Husk altid også at indtaste dit mobilnummer, når du skriver dig på en vagt i vagtplanen, så kan vi let få fat i dig, hvis der er behov for det. Du kan også komme ind på vagtplanen via vores hjemmeside: [|kbhff.dk] hvor der er i link i toppen af siden. Husk at gå ind på vagtplanen hver måned og skriv dig på en vagt, så vi kan fortsætte den positive udvikling og skriv dig også meget gerne på som lærlinge til pakke- eller kassemestertjansen, så vi bliver endnu flere til at tage mester-vagterne.

- At være PAKKEMESTER vil sige at gøre klar til pakkeholdet, når de ankommer kl. 15 og have det overordnede ansvar for posepakningen. Pakkemester-tjansen er fra kl. 15 til kl. 18. Man skal printe nogle sider ud hjemmefra, så 15 minutters hjemmearbejde før kl. 15 og adgang til computer og printer er påkrævet.

- MODTAGERVAGTEN er kort, men til gengæld kræver den, at man er fleksibel tidsmæssigt (mellem kl. 8-14), og at man er i stand til at løfte lidt kilo. Vagten indebærer nemlig, at man er med til at slæbe grøntsagerne fra bilen og ned i butikken. Der skal gerne 3 personer på denne vagt hver onsdag - den ene er nøgleansvarlig, hvilket vil sige, at man er den, der åbner i kafa-x nøglen og sms'er de 2 andre medlemmer, der skal modtage. Det er således vigtigt, at man som nøgleansvarlig sørger for at få fat i nøglen fra sidste uges ansvarlige og giver den videre til dem, der skal på tjans igen ugen efter.


 * -** PRINTERTJANSEN kræver blot, at man har adgang til sort-hvid-printer og kan printe sedlen "Opskrifter og tips" svarende til det antal folk, der har bestilt grøntsagsposer. Man får sedlen sendt til sin mailbox (husk derfor at anføre mailadresse i vagtplanen) og skal så have printet opskrifterne, så de ligger klar i butikken allersenest onsdag kl. 15. Man kan aftale med onsdagens pakkeansvarlige at aflevere dem til vedkommende dagen før, hvis man ikke har mulighed for at være der onsdag kl. 15.

Husk at du altid kan hive fællesskabets gamle opskrifter frem fra [|opskriftindexet], hvis du mangler inspiration til anvendelsen af de lækre grøntsager.
 * Giv gerne nogen tilbagemeldinger på, hvordan I synes vagterne er forløbet – ideer til forbedring. Det kan du gøre her: tilbagemelding ** eller ved at oprette en debat på forummet, hvor du også kan byde ind med andre ideer til fællesskabet eller med lækre opskrifter fra eget køkken.

Al bestilling uden forhåndsbetaling er ikke længere mulig - hverken for nye eller for rutinerede medlemmer. Husk derfor kontanter når du kommer ned i butikken om onsdagen. Vi sørger for at bestille et par ekstra poser hver onsdag så kom ved åbningstid kl. 16, hvis du ønsker at købe én af disse poser. Du kan også kigge forbi lige før lukketid kl. 19 og forhøre dig om der er uafhentede poser. I så fald vil du også kunne købe én af disse. Vi arbejder på at etablere en internetbetalingsløsning så vi undgår for meget kontantbetaling og gør det lettere for medlemmerne at købe. I hører mere når løsningen er på plads.
 * Betaling**

Hvis du ikke har været medlem så længe eller bare trænger til at få frisket det lidt op, kan du i butiksmanualen læse mere om, hvordan en almindelig onsdag i butikken forløber, og hvad de enkelte vagter indebærer. Har du lyst til at være med i en af arbejdsgrupperne, i stedet for dine månedlige vagter, så tjek gruppebeskrivelserne her, hvor du også finder de mailadresser grupperne kan kontaktes på. Der er altid plads og hjerterum til flere hænder og stemmer i arbejdsgrupperne, så tøv ikke, hvis du tror det kunne være noget for dig!
 * Flere måder at være medlem på**

Vi glæder os til at se dig i Kafa-x til grønsagshentning, lidt lidt varmt at drikke og en hyggelig sludder :-)

Kærlig Hilsen Dit Fødevarefællesskab